laion/Wikipedia-Exotic huggingface dataset:
ProMED-mail

ProMED-mail ehk the Program for Monitoring Emerging Diseases on veebipõhine elektrooniline teavitussüsteem, milles kogutakse, töödeldakse ja edastatakse informatsiooni inimeste seas levivate nakkushaiguste puhangute ja epideemiate kohta, aga ka teavet mürgistuste ja toksiinide kohta, mis võivad mõjutada inimeste, samuti inimtoiduks kasvatatavate loomade ja taimede tervist. ProMED-mail asutati 1994. aastal. "About ProMED-mail". Originaali arhiivikoopia seisuga 1. juuni 2015. Vaadatud 24. juunil 2015. Madoff LC., ProMED-mail: an early warning system for emerging diseases., Clin Infect Dis. 15. juuli 2004 ;39(2):227-32. Cowen P, Garland T, Hugh-Jones ME, Shimshony A, Handysides S, Kaye D, Madoff LC, Pollack MP, Woodall J., Evaluation of ProMED-mail as an electronic early warning system for emerging animal diseases: 1996 to 2004., J Am Vet Med Assoc. 1. oktoober 2006 ;229(7):1090-9. ‘Alī Muḩammad Zakī ‘Alī, 2012. Novel coronavirus—Saudi Arabia: human isolate.. Int. Soc. Infect. Dis. ProMED-mail. 20. september 2012
Lora Row

Lora Row (sündinud 1. septembril 1988 Gabrovos Bulgaarias) on Bulgaaria endine pornonäitleja ja modell. Lora Row alustas tööd Barcelonas modellina, kuid läks varsti üle pornole. Tema esimene seksistseen filmiti Brasiilia pornotähe Dunia Montenegro veebilehe tarbeks. Tänu koostööle Loraga siirdus ka Montenegro hispaaniakeelsesse pornotööstusse ning nad töötasid pikka aaega koos, kuni loomingulised lahkhelid koostöö lõpetasid. Lora jätkas bukkake filmimisega veebisaidi putalocura.com jaoks ning tegi ka Euroopa-tuuri, mille järel loobus pornost ja läks tagasi Bulgaariasse. Row on 165 cm pikk ja kaalub 53 kg. Made in Xspana (2008) Esto es Benidorm (2008) Zorra (2008) Private Auditions 8: Sex Auditions 11 (2008) Diniofollando.com (2008; teistel andmetel 2009) Private Specials 24: Blow Me Suck Me Drink Me 2 (2009) Las españolas me gustan más (2010) Doctor Lacteo: Lora Row Lora Row andmekogus IMDb (inglise) Lora Row, Freeones.com Lora Row, Iafd.com
Nikita Bulgaria

Nikita Bulgaria (kodanikunimega Viktoria Radina; sündinud 1. jaanuaril 1989 Pazardžikis Bulgaarias) on Bulgaaria pornonäitleja. Bulgaria on 165 cm pikk ja kaalub 53 kg. Woodman Casting X 80 (2010) http://dnesiutre.com/gossip Nikita Bulgaria "Порно звездата Никита България е официалната годеница на Красимир Маринов - Големия Маргин" // Днес и утре [1] Viktoria Radina blogi Nikita Bulgaria, Iafd.com Viktoria Radina, Europornstar.com
Patoo Abraham

Patoo Abraham (sündinud 1966) on Nigeeria prostituut ja seksitöötajate õiguste eest võitlev aktivist, kes pooldab seksitöö legaliseerimist Nigeerias ning prostituutide dekriminaliseerimist. 2014. aastal juhtis ta Aafrika Seksitöötajate Liitu (African Sex Workers Alliance, ASWA) Nigeerias. Ta on ka naisõiguslaste organisatsiooni Women of Power Initiative (WOPI) president; see on valitsusväline organisatsioon, mis parandab Nigeeria seksitöötajate elu- ja töötingimusi. Ta on korraldanud rea proteste pealinna Lagose tänavail seksitöötajate jõhkra kohtlemise ja nende kaebuste tähelepanuta jätmise vastu. Ameh, Juliana (6. august 2014). "Nigerian prostitutes ramp up drive for rights". Aljazeera.com. Originaali arhiivikoopia seisuga 7. september 2015. Vaadatud 31. märtsil 2015. Onikoyi, Ayo (20. september 2014). "I'm in trouble, Maheeda cries out". Vanguard. Vaadatud 31. märtsil 2015. "Nigerian prostitutes to declare three days of free sex if Buhari wins". Daily Post. 9. jaanuar 2015. Vaadatud 31. märtsil 2015.
Felix Reda

Felix Reda (varem Julia Reda; sündinud 30. novembril 1986 Bonnis Saksamaal) on Saksamaa teadlane ja poliitik. Ta oli aastatel 2014–2019 Euroopa Parlamendi liige, muu hulgas ka Euroopa Roheliste ja Euroopa Vabaliidu fraktsiooni asepresident. Aastatel 2002–2009 oli ta Saksamaa Sotsiaaldemokraatliku Partei liige ja aastatel 2009–2019 Saksamaa Piraadipartei liige. Ta on ka poliitilise ühenduse Euroopa Noored Piraadid (Young Pirates of Europe) president. 2015. aastal esitas ta Euroopa Parlamendi õiguskomisjonile soovitused Euroopa Liidu riikide autorikaitse õigusaktide ühtlustamiseks ja uuendamiseks. Komisjonis hääletati raportisse, mis varem toetas panoraamivabaduse laiendamist, Jean-Marie Cavada algatusel sellele vastupidine, ärilist panoraamivabadust keelav ja mitteärilist panoraamivabadust tauniv parandus. 2019. aastast töötab Felix Reda Harvard Law Schooli juures tegutsevas uurimisasutuses Berkman Klein Center for Internet & Society. 26. jaanuaril 2022 teatas Reda, et ta on transsooline ja kasutab edaspidi eesnime Felix. "Bureau". Greens/EFA group. Originaali arhiivikoopia seisuga 23.05.2013. Vaadatud 22.07.2014. "Julia Reda". PiratenPartei. Vaadatud 29.05.2014. Julia Reda. Raporti projekt Euroopa Parlamendi ja nõukogu 22. mai 2001. aasta direktiivi 2001/29/EÜ rakendamise kohta FoP under threat Julia Reda, vaadatud 23.06.2015 Panoraamivabadus on ohus Julia Reda blogipostitus, 22. juuni 2015 (eestikeelne tõlge Eva Lepik) Three weeks to save freedom of panorama in Europe, Wikipedia Signpost 17. juuni 2015 Kolm nädalat panoraamivabaduse päästmiseks Euroopas Wikimedia Eesti blogi, 25. juuni 2015 - Signposti artikli tõlge Joonas Loidelt Löffler, Juliane (26. jaanuar 2022). "Exklusiv: Ehemaliger EU-Abgeordneter Felix Reda outet sich als trans" [Exclusive: former member of the EU Parliament Felix Reda comes out as trans]. Buzzfeed (saksa). Reda, Felix. "Hello world!" (tweet). Julia Reda koduleht Panoraamivabadus on ohus Julia Reda blogipostitus, 22. juuni 2015 (Eva Lepiku tõlge) 3 kiiret küsimust: europarlamentäär ja piraadiparteilane Julia Reda Feministeerium, 6. aprill 2016 Kaarel Kressa. Saksa Piraadipartei liige: infovabaduse piiramine on viimane asi, mida praegu vajame EPL, 7. aprill 2016 Intervjuu Sarah Wagnerile, Here She Is, 4. märts 2018 (inglise keeles)
Rahn

Rahn on kivi, mille läbimõõt ületab 512 mm. Eestis on varem kasutatud ka purdsetete klassifikatsiooni, mille järgi nimetatakse rahnudeks kive, mille läbimõõt on suurem kui 1000 mm ehk 1 m. Enam kui 10-meetrise läbimõõduga kive nimetatakse selle klassifikatsiooni järgi hiidrahnudeks. Rahne, mis on algsest asukohast liustike poolt eemale transporditud, nimetatakse rändrahnudeks. Terasuurus Sinisalu, Rein & Kleesment, Anne (2002). Purdsetete granulomeetrilisest klassifikatsioonist. Eesti Geoloogiakeskuse Toimetised. 10/1. Lk 20–26. Raukas, A. (1964). Purdkivimite terasuuruse klassifikatsioon. Raukas, A. (1981). Purdkivimite ja purdsetete klassifikatsioon terasuuruse järgi.
Tootsi mõis

Tootsi mõis (saksa keeles Süderhof) oli karjamõis Vändra kihelkonnas Pärnumaal. Esimesed kirjalikud märkmed Tootsi mõisa kohta pärinevad 1790. aasta Viluvere mõisa kaardilt. Mõis paiknes Viluvere valla lõunatipus ning selle lõunapiiriks oli Mustjõgi (Sauga jõe lisajõgi). Viluvere mõisa juurde rajatud Tootsi karjamõis oli väike põllumajandusmõis, mille toodanguga (teravili, piim ja liha) varustati Pärnu linna. Mõisa maad olid suhteliselt kesised – niisked ja kivised. Mõisahoonetest on tänapäevaks säilinud vaid maakividest lauda varemed, mis ehitati 20. sajandi alguses. Tootsi karjamõis tegutses Pärnu linna rendimõisana kuni 1940. aastani. Lev ja Raivo Suni. "Ameerika Tootsi rabas", OÜ Vali Press, 2009.
Veni creator

"Veni creator" on eesti helilooja Arvo Pärdi 2006. aastal loodud teos segakoorile ja orelile. Muusikateose pikkus on 3 minutit. Teose kandsid esimest korda ette 28. septembril 2006 Saksamaal Fulda katedraalis laulukoor Capella Cathedralis Fulda ja Hans-Jürgen Kaiser (orel), dirigeeris Franz-Peter Huber. http://www.emic.ee/?sisu=heliloojad&mid=32&id=61&lang=est&action=view&method=teosed (vaadatud 22.06.2015)
Aarne Valmis

Aarne Valmis (sündinud 14. aprillil 1960) on eesti muusikaprodutsent ja meelelahutusärimees. Ta on lõpetanud 1978. aastal Tallinna 4. Keskkooli, seejärel Tallinna Pedagoogilise Instituudi näitejuhtimise erialal ja 1990. aastal kaugõppes Tartu Riikliku Ülikooli ajakirjanduse erialal. Ta on töötanud Tamsalu kultuurimajas, olnud aastatel 1986–1988 Kadrina EPT komsomolisekretär ja 1988. aastal ELKNÜ Rakvere Rajooni Komitee II sekretär. Aarne Valmis on olnud ansamblite Jam (1994–2005), Push Up, Smilers ja All Stars ning Eda-Ines Etti mänedžer. 1997. aastast on ta OÜ Hitivabrik omanik ja juht, 2005. aastast Vana Baskini Teatri majandusdirektor. Ta on üks roheliste rattaretke korraldajaid. Tema abikaasa on Veronika Valmis. 2014 – Tallinna teenetemärk "Tartu Ülikooli lõpetanute tähestikuline nimekiri". Originaali arhiivikoopia seisuga 12. august 2016. Vaadatud 24. juunil 2015. Madis Jürgen. Kadrina elulood. Kultuur ja Elu, 2/1987 "Ringvaade". ERR. 23. november 2022. 13. hooaeg, 2416. osa. Vaadatud 24.11.2022.{{netiviide}}: CS1 hooldus: url-olek (link) Valmis lõi Baskiniga käed. Postimees, 22.01.2005 Aarne Valmis Delfi teemalehtedel
Vater unser

"Vater unser" on eesti helilooja Arvo Pärdi 2005. aastal loodud teos sopranile ja klaverile. Muusikateose pikkus on 3 minutit. Teose kandsid esimest korda ette 11. juulil 2005 Austrias Ossiachis Johannes Forster (sopran) ja Arvo Pärt (klaver). http://www.emic.ee/?sisu=heliloojad&mid=32&id=61&lang=est&action=view&method=teosed (vaadatud 22.06.2015)
Variatsioonid Ariinuška tervenemise puhul

"Variatsioonid Ariinuška tervenemise puhul" on eesti helilooja Arvo Pärdi 1977. aastal loodud teos klaverile. Muusikateose pikkus on 4 minutit. Teose kandis esimest korda ette 16. novembril 1977 Tallinnas Estonia kontserdisaalis (Rein Rannap). http://www.emic.ee/?sisu=heliloojad&mid=32&id=61&lang=est&action=view&method=teosed (vaadatud 22.06.2015)
Trivium

"Trivium" on eesti helilooja Arvo Pärdi 1976. aastal loodud teos orelile. Muusikateose pikkus on 7 minutit. Teose kandis esimest korda ette Rolf Uusväli 27. oktoobril 1976 Tallinnas Estonia kontserdisaalis. http://www.emic.ee/?sisu=heliloojad&mid=32&id=61&lang=est&action=view&method=teosed (vaadatud 22.06.2015)
Okmok

Okmok on tegevvulkaan USA loodeosas Umnaki saarel. Vulkaani kõrgus on 1073 m. Okmok koosneb basaldist, laavavoolude keskmine kiirus on 8 m/s. Viimase 30 aasta jooksul on vulkaan pursanud kaks korda – 1992. ja 2008. aastal. Viimane purse algas 12. juulil 2008 ilma hoiatuseta, tuhapilv tõusis õhku 15 000 m kõrgusele. Vulkaanipurse lõppes augustis 2008.
Trisagion (Pärt)

"Trisagion" (originaalpealkiri "Introductory Prayers") on eesti helilooja Arvo Pärdi 1992. aastal loodud teos keelpilliorkestrile. Teos on pühendatud Ilomantsi Prohvet Eliase kogudusele selle 500. aastapäevaks. Muusikateose pikkus on 12 minutit. Teose kandis esimest korda ette Ensemble XXI (dirigent Lygia O'Riordan) 18. juulil 1992 Soomes Ilomantsis. http://www.emic.ee/?sisu=heliloojad&mid=32&id=61&lang=est&action=view&method=teosed (vaadatud 22.06.2015)
Triodion

"Triodion" on eesti helilooja Arvo Pärdi 1998. aastal loodud teos segakoorile. Muusikateose pikkus on 15 minutit. Teose osad on järgmised: "Introduction" "Ode I: O Jesus the Son of God, Have Mercy upon Us" "Ode II: O Most Holy Birth-giver of God, save Us" "Ode III: O Holy Saint Nicholas, Pray unto God for Us" "Coda" (ad lib). Teose kandis esimest korda ette 30. aprillil 1998 Londonis Westminister Abbeys Lancing Chapel Choir (dirigent Nicholas Cox). http://www.emic.ee/?sisu=heliloojad&mid=32&id=61&lang=est&action=view&method=teosed (vaadatud 22.06.2015)
Mors

Mors ehk Morsø on väike saar Taanis Limfjordeni väinas. Selle pindala on 367,7 km² ja rahvaarv 2010. aasta 1. jaanuari seisuga oli 21 800 inimest. Saare keskasula on Nykøbing Mors. Geoloogilise ehituse poolest on Mors ainulaadne saar, see on tuntud oma diatomiidivarude poolest. Elanike arv saarel: 1980 – 24 647 1990 – 23 814 2000 – 22 989 2010 – 21 800
Tribute to Caesar

"Tribute to Caesar" on eesti helilooja Arvo Pärdi 1997. aastal loodud teos segakoorile. Muusikateose pikkus on 7 minutit. Teose kandis esimest korda ette 18. oktoobril 1997 Rootsis Karlstadi katedraalis Erik Westberg Vocal Ensemble. http://www.emic.ee/?sisu=heliloojad&mid=32&id=61&lang=est&action=view&method=teosed (vaadatud 22.06.2015)
Andrija Mohorovičić

Andrija Mohorovičić (23. jaanuar 1857 – 18. detsember 1936) oli Horvaatia meteoroloog ja seismoloog. Tema auks on nimetatud Mohorovičići eralduspind ja teda peetakse kaasaegse seismoloogia üheks rajajaks.
These Words ...

"These Words ..." on eesti helilooja Arvo Pärdi 2008. aastal loodud teos kammerorkestrile. Muusikateose pikkus on 10–15 minutit. Teose kandis esimest korda ette 22. mail 2008 Kopenhaagenis Taani Raadio kontserdisaalis Taani Raadio Sümfooniaorkester (dirigent Tõnu Kaljuste). http://www.emic.ee/?sisu=heliloojad&mid=32&id=61&lang=est&action=view&method=teosed (vaadatud 22.06.2015)
Te Deum (Pärt)

"Te Deum" on eesti helilooja Arvo Pärdi 1985. aastal loodud teos. Teos on pühendatud Alfred Schleele. Muusikateose pikkus on 30 minutit. Teose kandsid esimest korda ette 19. oktoobril 1985 Saksamaal Kölnis Kölni Raadio koor ja orkester (dirigent Dennis Russell Davies). http://www.emic.ee/?sisu=heliloojad&mid=32&id=61&lang=est&action=view&method=teosed (vaadatud 22.06.2015)
Tabula rasa (Pärt)

"Tabula rasa" on eesti helilooja Arvo Pärdi 1977. aastal loodud kontsert kahele viiulile, ettevalmistatud klaverile ja kammerorkestrile. Muusikateose pikkus on 27 minutit. Teos on pühendatud Leedu Kammerorkestri asutajale ja dirigendile Saulius Sondeckisele. Teose esiettekanne oli 30. septembril 1977 Tallinnas, selle esitasid Gidon Kremer (viiul), Tatjana Grindenko (viiul), Alfred Schnittke (klaver) ja RAT Estonia Kammerorkester (dirigent Eri Klas). Samal aastal kõlas teos esimest korda ka väljaspool Nõukogude Liitu, kui Leedu Kammerorkester ja Saulius Sondeckis esitasid seda ringreisil Saksamaal ja Austrias. "Tabula rasa" salvestas Manfred Eicheri plaadifirma ECM Records 1984. aastal sarjas "New Series". See oli ECM Rocordsi esimene Pärdi muusikaga plaat. Plaadil kõlab Kölni Lääne-Saksa Raadio salvestus Bonnis aset leidnud "Tabula rasa" ettekandest. See esitus on saanud teose kõlapildi etaloniks. Esitajad: Gidon Kremer (viiul), Tatjana Grindenko (viiul), Alfred Schnittke (klaver), Leedu Kammerorkester (dirigent Saulius Sondeckis). http://www.emic.ee/?sisu=heliloojad&mid=32&id=61&lang=est&action=view&method=teosed (vaadatud 01.02.2020) Lahkus dirigent Saulius Sondeckis (1928–2016). Arvo Pärdi Keskus. Mihkelson, Immo. ECM on kodu Pärdi muusikale. Arvo Pärdi Keskus.
Simmias Teebast

Simmias Teebast (kreeka Σιμμίας; 5.–4. sajand eKr) oli vanakreeka filosoof, Sokratese lähikondlane, kes oli pärit Teeba linnast Boiootias. Simmias on peamiselt tuntud Platoni teoste läbi, kus teda on põgusalt nimetatud XIII kirjas, "Phaidroses" ja "Kritonis" ning on koos oma Teeba kaaslase Kebesega Sokratese vestluspartner "Phaidonis". Kuigi väidetavasti Simmias kirjutas palju, nimelt Diogenes Laertios loetleb oma teoses "Väljapaistvate filosoofide eludest, õpetustest ja ütlustest" II raamatus Simmiasele pühendatud lühikeses peatükis koguni 23 dialoogi ja Sokrates viitab Platoni dialoogis "Phaidros" Simmiase produktiivsusele, siis ei ole tema teosed säilinud ning tema õpetustest pole kuigi palju teada. Simmiase õpetuse ja dialoogide sisu kohta võib teha oletusi Platoni dialoogi "Phaidoni" arutlustele tuginedes, kuid selles kontekstis on raske eristada Simmiase enda tegelikke väiteid ning Platoni kirjanduslikke täiendusi.[viide?] Platoni dialoogis "Kriton" on väidetud, et Simmias ja Kebes soovisid tasuda tarviliku summa Sokratese vangistusest vabastamiseks.. Xenophon, "Mälestusi Sokratesest" I raamat, 2. peatükk, lõik 48 Platon, "Kirjad" XIII kiri, 363a Platon, "Phaidros" 242b Platon, "Kriton" 45b Diogenes Laertios, "Väljapaistvate filosoofide eludest, õpetustest ja ütlustest" II raamat, lõik 124
Laul armastatule

"Laul armastatule" on eesti helilooja Arvo Pärdi 1972. aastal loodud kantaat koorile ja orkestrile. Teose sõnade autor on Gruusia keskaja kirjanik Šotha Rusthaveli. Hillier, Paul (1997) "Arvo Pärt. Oxford Studies of Composers" Oxford: Oxford Unity Press, lk 73
Fortune Fools

"Fortune Fools" on garage rock'i ansambli Les Diamants debüütalbum, mis ilmus 29. detsembril 2005. Plaadi andis välja Šveitsi päritolu plaadifirma Roy Strider Records. Kõikide lugude autor, arranžeerija ja esitaja on Les Diamants. Plaat on salvestatud, miksitud ja monteeritud 2.–4. novembril 2005 Tartus Forwards Stuudios. "Gimme All Your Diamonds" "Boob" "Hello Mr Spencer" "NY" "Beat With Beat" "New Favorite Song" "Ugly Machines Revenge Upon Beau Monde" "Smash Hit 2001" "Raw Blues" "High Pressure" Hannele Turu – vokaal Mart Niineste – kitarr Sven Oeselg – bass Oliver Koit – trummid Alari Piispea (Päss) – klahvpillid (lisamuusik) Lauri Liivak – helirežissöör Hendrik Luuk – helimontaaž Lotte Jürjendal – kaanejoonistused Martin Rästa (Mammut) – kujundus Fortune Fools andmebaasis MusicBrainz (inglise keeles)
Viktor Turp

Viktor Turp (28. veebruar 1905 Aidu vald, Viljandimaa – 19. oktoober 1989 Tallinn) oli eesti maalikunstnik ja karikaturist. Turp õppis Viru-Jaagupi kihelkonnakoolis ja 1919. aastast Rakvere Õpetajate Seminaris, kus tema joonistusõpetaja oli Eduard Ole. Ta lõpetas Rakvere Õpetajate Seminari 1924. aastal ning töötas õpetajana Nõmme, Vääna ja Kernu algkoolis, samal ajal jätkas õpinguid vabakuulajana 1924–1925 Riigi Kunsttööstuskoolis kujur Jaan Koorti juures. Jaan Koort soovitas tal maalida ja Turp läks edasi õppima Tartusse Kõrgemasse Kunstikooli Pallas joonistusõpetajate kursustele, kust sai 1929. aastal kutsetunnistuse ja astus kaitseväkke. Pärast sõjaväeteenistust 1931. aastal töötas Viktor Turp õpetajana Seli-Hagudi, Alu algkoolis, Paldiski ühisgümnaasiumis ja Rahumäe algkoolis 1937–1944. 1937. aastal sai temast Eesti Kujutavate Kunstnikkude Keskühingu liige. 1944–1946 töötas Tallinna 10. Keskkoolis. Aastatel 1946–1960 töötas ta Eesti NSV Kaubandusministeeriumi reklaamibüroo dekooriateljee kunstnikuna. Viktor Turp on maetud Aegviidu Vanale kalmistule. Alates 1931. aastast olid Kunsti Sihtkapitali näitustel tema tööd üleval. Osalenud oma töödega Eesti Kujutavate Kunstide Keskühingu näitustest ning eesti kunsti esindusnäitusest 1937. aastal Kaunases ja Riias. 1938 käis ta Soomes, Saksamaal, Hollandis, Belgias ja Prantsusmaal täiendusreisil. Turp viljeles olustiku- ("Rehetoas", 1963, EKM), portree- ("Abikaasa portree" 1938, erakogu) ja maastikumaali. Tellimustööna tegi ta Türi Keskkoolile "Kalevipoja"-teemalise kolmikmaali (1937) ja Kehra Keskkoolile pannoo "Kalevi tulek" (1938; mõlemad temperatehnikas). Turp sai 1939. aastal talurahvaaineliste teoste kavandite võistlusel I auhinna ("Mahtra meeste kogunemise" eest). Viktor Turp on teinud ka eksliibriseid ja joonistanud karikatuure. 1975. aastal toimus Tallinna Kunstihoones Viktor Turpi isikunäitus „50 aastat sule, pintsli ja meisliga“, kus olid välja pandud nii tema maalid, karikatuurid, skulptuurid, graafikajoonised kui ka linoollõiked. www.kalmistu.ee[alaline kõdulink]. EKABL Viktor Turpi looming EKM Digikogus Sõnumitooja, 1. aprill 2015 – 110 aastat Anijaga seotud kunstniku Viktor Turpi sünnist
Jakovlev Jak-9

Jakovlev Jak-9 (vene keeles Як-9) oli NSV Liidu hävituslennuk. 1942. aasta detsembris rindele jõudnud Jak-9 sai Jakovlevi konstrueerimisbüroo arvukaimaks hävituslennukiks. Ehitati 16 769 lennukit Jak-9 paljudes modifikatsioonides. Jak-9 konstruktsiooni aluseks sai Jak-7B, mille tiiva puidust kandekonstruktsioon asendati metall-konstruktsiooniga. Seda võimaldas Ameerika Ühendriikidest abi korras täiendavalt saadud duralumiinium. Selle tagajärjel vähenes lennuki kaal 135 kg võrra. Tiivaulatust vähendati veidi, seniselt 10 meetrilt 9,74 meetrini. Võib arvata, et tiiva laiust lisati ligi 3 cm võrra, sest tiiva pindala jäi samaks – 17,15 m2. 1943. aasta lõpul pandi lennukile peale 1650-hobujõuline mootor VK-107A. Lennuk sai tähiseks Jak-9U ja tehasekatsetustel olevat see saavutanud kiiruse 700 km/h. Lennukit ehitati suurseeriana, rindeoludes ei arendanud Jak-9 mootor sellist võimsust nagu ette nähtud, lennuki kiirus jäi ka välispinna halva viimistluskvaliteedi tõttu lubatust tublisti allapoole. Levinumalt oli Jak-9 relvastuses läbi propelleri reduktorivõlli tulistav 20 mm automaatkahur ŠVAK ja 2 tiivas asuvat 12,7 mm UBS kuulipildujat. 1943. aastal valmistati Moskva kaitseks suures kõrguses lendava kõrgusmootoriga M-105PD hävituslennuk Jak-9PD, mille lennulagi küündis 13,1–13,5 km-ni. Selle lennuki tiivaulatust suurendati 1m võrra ja kogu lennuki kaalu kergendati mitmesuguste võtetega. Sama aasta juulis tõrjus Punaarmee piloot Jak-9PD-ga Moskva taevast minema Saksa kõrgusluurelennuki Ju-86 R-1. 1944. aastal ehitati kütusepaake lisades kaks suure lennukaugusega hävituslennuki modifikatsiooni, neist Jak-9D lennukaugusega 1330 km ja Jak-9DD koguni 1800 km. Üks tuntumaid Jak-9 piloote oli NSV Liidu diktaatori Jossif Stalini poeg, lennuväe polkovnik (hiljem kindralleitnant) Vassili Stalin.
Summa (Pärt)

"Summa" on eesti helilooja Arvo Pärdi 1977. aastal loodud teos. Muusikateose pikkus on 5-6 minutit. Teosest on Pärt hiljem (näiteks 1991) teinud mitu versiooni. http://www.emic.ee/?sisu=heliloojad&mid=32&id=61&lang=est&action=view&method=teosed (vaadatud 22.06.2015)
Stabat Mater (Pärt)

"Stabat Mater" on eesti helilooja Arvo Pärdi 1985. aastal loodud teos. Muusikateose pikkus on 20-25 minutit. Teos kanti esimest korda ette Viini kontserdimajas Austrias 30. oktoobril . http://www.emic.ee/?sisu=heliloojad&mid=32&id=61&lang=est&action=view&method=teosed (vaadatud 22.06.2015)
Sonatiinid (Pärt)

"Sonatiinid" on eesti helilooja Arvo Pärdi 1958. aastal ("Sonatiin nr 1" ehk "Opus 1") ja 1959. aastal ("Sonatiin nr 2" ehk "Opus 2") loodud teosed (sonatiinid) klaverile. Mõlemad sonatiinid on pühendatud professor Bruno Lukile. Mõlema sonatiini pikkus on 6 minutit. http://www.emic.ee/?sisu=heliloojad&mid=32&id=61&lang=est&action=view&method=teosed (vaadatud 22.06.2015)
Õudusulme

Õudusulme ehk õudusžanr ehk õudusfiktsioon (inglise keeles horror, horror fiction) on ulme alamžanr. Nagu ulme üldse, käsitleb ka õudusulme maailma sellisena, nagu see tavapäraste arusaamade järgi ei ole. Erinevalt teadusulmest ja imeulmest pole õudusulme eesmärk ulmelist maailma teaduslikult seletada ega seda romantiliselt või müstiliselt põhistada, vaid pigem rõhutakse meie suutmatusele maailma põhistuseni või selle seletusteni jõuda ning esitatakse inimest üleloomulike, õudust tekitavate ja kurjade jõudude meelevallas olevana. Klassikaline õudusulme võte on siduda inimesele tavapärane reaalsus üleloomulike dimensioonidega, mille kaudu puutuvad inimesse kõikvõimalikud õudusolendid ja -nähtused (vaimud, hinged, vampiirid, iseseisvalt eksisteerivad inimkeha osad, zombid, libahundid, pimeduse jõud ja kurjus — inimese sisemine kurjus, looduse kurjus, saatuse kurjus jne). Õudusulmelised kirjandusteosed on tihti kirjutatud skeptiku või neutraalse kõrvaltvaataja perspektiivist, millega püütakse teose ulmelise sisu käsitlemist alustada üldiselt aktsepteeritavalt positsioonilt, ning alles hiljem, teose käigus sundida lugejat tasapisi loobuma oma üldtunnustatud mõistlikest arusaamadest ja põhjendustest üleloomulike põhjenduste kasuks. Õuduskirjandust on tugevalt mõjutanud E. T. A. Hoffmann, Ann Radcliffe, Horace Walpole, Mary Wollstonecraft Shelley, John William Polidori, Bram Stoker, Edgar Allan Poe, H. P. Lovecraft, Stephen King. Õuduskirjandusele ja -filmidele on mõnikord üsna sarnased hirmukirjandus ja -filmid. Teoste jagamine nende kahe žanri vahel ei käi selle järgi, millist emotsiooni nad tekitavad, vaid kas nad on ulmelised või ei. Piltlikult öeldes, kui romaani peategelane võitleb kurjade inimrobotitega kosmosest, siis kuulub see õuduskirjanduse alla, aga kui enam-vähem samasuguses teoses käib võitlus sadistlike kurjategijatega, siis hirmukirjanduse alla.[viide?] Fiktsioon Andrus Org. Õudusfiktsiooni narratiivsed tehnikad (pdf). – Keel ja kirjandus, 2008, nr 6, lk 421–440. Märt Väljataga. Luule- ja pärislugude eristus teoorias ja praktikas. I-III. (Fiktsionaalsusest kirjanduses.) Keel ja Kirjandus 2009, nr. 6, lk 401–411; 7, lk 505–526; 11, lk 818–829. I osa [1]; II osa [2]; III osa [3]
Solfedžo (Pärt)

"Solfedžo" on eesti helilooja Arvo Pärdi 1963. aastal loodud teos segakoorile. Muusikateose pikkus on 5-6 minutit. Teose kandis esimest korda ette Koorijuhtide Segakoor (dirigent Arvo Ratassepp) Estonia kontserdisaalis 6. jaanuaril 1987. http://www.emic.ee/?sisu=heliloojad&mid=32&id=61&lang=est&action=view&method=teosed (vaadatud 22.06.2015)